rlitschk/wikidir huggingface dataset:
Zìnswìller isch e franzesische Gemää im Département Bas-Rhin (Unnaelsass) in de Rechion Grand Est (bis 2015 Elsass). D Gemää gheat zum Kanton Risshoffe im Arrondissement Haguenau-Wissembourg. De Maire vun Zìnswìller isch de Alphonse Meyer. Zìnswìller gheat zum Kommunalvaband Pays de Niederbronn-les-Bains. De elsässisch Dialekt vun Zìnswìller gheat zum Owerrhaialemannisch. http://www.zinswiller.com/ (franzesisch) Liste des maires au 25 avril 2014 (data.gouv.fr)
Zìttersche isch e franzesische Gemää im Département Bas-Rhin (Unnaelsass) in de Rechion Grand Est (bis 2015 Elsass). D Gemää gheat zum Kanton Ìngwiller im Arrondissement Saverne. De Maire vun Zìttersche isch de Claude Kammerer. Zìttersche gheat zum Kommunalvaband Hanau-la Petite Pierre. De lothringisch Dialekt vun Zìttersche gheat zum Rhaifränkisch. (franzesisch) Liste des maires au 25 avril 2014 (data.gouv.fr) Normdate: VIAF: 243225662
Zäwerschdorf isch e franzesische Gemää im Département Bas-Rhin (Unnaelsass) in de Rechion Grand Est (bis 2015 Elsass). D Gemää gheat zum Kanton Buxwiller im Arrondissement Saverne. De Maire vun Zäwerschdorf isch de Jean-Georges Hammann. Zäwerschdorf gheat zum Kommunalvaband [[|]]. De elsässisch Dialekt vun Zäwerschdorf gheat zum Owerrhaialemannisch. (franzesisch) Liste des maires au 25 avril 2014 (data.gouv.fr)
Des Purrmann-Haus isch des Gebuadshaus vum Mala Hans Marsilius Purrmann (1880-1966) inde Klää Graifegass 14 inde Aldschdadd vun Schbaija. Haid isches als Gedenkschdäd fade Mala un soi Fra, die bedaidend Malarin Mathilde Vollmoeller-Purrmann. Newe Vidrine in dene des Lewe vun dene zwe Kinschdla zaischde dud, wern uugfea 70 Gemälde, Drugggrafike, Agwarell un Blastigge in äna schdändische Ausschdellung gezaischd. Di - Fr 15.00 - 17.00 Uhr Sa, So un an Faierdach 11.00 - 13.00 Uhr Purrmann Haus Stadt Speyer und Kunstverein Speyer: Projekt Purrmann-Haus 49.3185027777788.4348222222222Koordinaten: 49° 19′ 7″ N, 8° 26′ 5″ O
Die Pälzer Kisch is zielmisch reschional, awwer inzwische dud ma des Esse aach in annre Bunnesläner kenne. Des Esse is deftisch un oft ääfach, des kommt defu, weil viel von dem Esse in de Not erfunne worre is odder fir Lait do war, die kräftisch schaffe gemisst hän. Ä Pälzer Esse, des jeder kennt dud is de Saumaache. Dodefir duds sogar Wettbewerwe gewwe, wer den am beschte koche dud. Andudel Brotwerschd Dampnudl Flääschknepp Flammkuche Gebreedelde odder Brotkartoffle Gequellde mit weiße Kees Grieweworschd Grumbeersupp un Quetschekuche Herzpeffer Hoorische Kääskuche Kerscheplotzer Kesslfläsch Lakzervelat Läwwerknepp odder Läwwerknedel Lewwerle un Nierle Metzlsupp Pälzer Lewwerworschd Qwer dursch d'Gaarde Roschdischa Ridda Sauerkraut Saumaache Schales Schbießbrode Weck, Worschd un Woi Woiknorze Woisoss Worschdsubb Zwiwwlkuche un naier Woi
Die Pälzer Lewwerworschd is ä dradizionell in de Kurpalz un de Palz hergschdelldi Kochworschd aus zermahlänem Schwoineflesch, zermahläna Lewwer un zermahlänem Schbegg sowie Zwiwelle, Salz, Gewerze un Kraida, vun dännes wichdigschde de Marau is, där wu - näwwebai bemärgd - fär viel Pälzer Schbezialidäde tybisch un brächend is. Annersch als die mehrschde sunschdiche Lewwerwerschd - un gradso wie viel hausmacher Lewwerwerschd - isse grau, wail kä Pekelsalz verwend werd. Sie isch warm Deel vun de Pälzer Variand vun de Schlachdblad, werd awwer vor allem als Straichworschd uf Brod oda Bredche gfudderd. Ibliche Zudade sin Essichgurge un schafer Senf. De Senf hilfd sehr de Schbeggadeel guud zu verdaue. Im Summer sin Radiesle ä dipischi Bailach. In de Palz hods frieher en Ring Pälzer Lewwerworschd un en Ring Grieweworschd (Blutworschd) baim Medzja fer Brodzaide (Zwischemahlzaide vun Handwerga, Bauawaida oda bai Feldabaide), awwer a fers Owendesse zu Kaffee gewe. Ä schnelles Esse z. B. am Samschdah war die annerschwo unbekannd Vebindung vun denne zwe ach Hausmacher genannde Werschd mit Pellgardoffle (Gequellde) oda Broodgardoffele (Gebredelde). Die Werschd sin kald zu de warme Gardoffele gesse wor. In naierer Zaid wern die Worschdsdiggle am End vum Broodprozess med erwärmd, wie ma es bai de Schlachdbladd vun
Bìsche isch e franzesische Gemää im Département Bas-Rhin (Unnaelsass) in de Rechion Grand Est (bis 2015 Elsass). D Gemää gheat zum Kanton Molse im Arrondissement Molsheim. De Maire vun Bìsche isch de Claude Lutz. Bìsche gheat zum Kommunalvaband Portes de Rosheim. De elsässisch Dialekt vun Bìsche gheat zum Owerrhaialemannisch. Commons: Bìsche – Sammlung vun Bilder, Video un Audiodataie http://www.mairie-bischoffsheim.fr/ (franzesisch) Liste des maires au 25 avril 2014 (data.gouv.fr) Normdate: GND: 4446153-7 | VIAF: 234317608
Di Glashitt odder Pedersdal is e Dorf im siedweschdlische Odewald. Said 1936 gherts zu Zigglhause un said 1975 aa zur Schdadt Heidelberg. Di Glashitt liggt im Schdååbachdal un is gånz vun bewaldede Hehe vum Odewald umgewwe. Nur noch Siede is des Dal offe. Dort is di Glashitt hait midd-em Nochbaord Zigghause zåmmegewachse. Da närdlische Nochbaord Wilhelmsfeld is iwwa e Gebirgsschdrooß mit Hoornodlskurve un iwwa de 495 m hoche Paß vum Långe Kärschebååm zu erraische. Di Gemaagung hot e Greeß vun 371 Hegda. Ihrn diefschda Pungd is mit 177 m i. NN di so genånnde „Grenz“ zu Zigglhause im Schdāābachdal, da heggschde is mit 547 m da Dossemer Kopf im Norde. Di Gemaagung beschdeht gräschdedails aus Wald, um di besiedelde Fläsche rum aa aus Wisse. Egger gibt-s net. Da geologische Unnergrund vun da gånze Gemaagung is aus Bundsåndschdåå (aus da Triaszait). Da Johann Peter Wenzel hot 1710 im owware Schdååbachdal e Glashitt gegrindt, um de Kurfärschdlische Hof un di Bevelgerung mit Glas zu versorge. 1719 is noch e Glashitt dazukumme un e paa Familje sin hergezoore. Zu demm Dorf, wu dodraus entschdånne is, sescht ma bis hait noch Glashitt (uf da Glashitt, isch geh uf di Glashitt). Ofiziell heeßts, noch-em Ortsgrinder
Wald-Mischlbach odder Wamiba is vun da Fläsch her di gräscht Gemeinde vum Kreis Bergschdrooß in Hesse. Wamiba liggt im Iwwerwald, des is en Deil vum siedlische hessische Ourewald. Zur Gemeinde Wald-Mischlbach ghere noch 9 weidere Orde (siehe Tabell). Um de Kernort Wamiba selwer rum ligge di folgnde Weiler: Owwer-Mengelbach, Schdallekånel, Schbeschtbach, Kuhklinge, Seggeråå un Schdrooßburg. (1970 ware di Orde grad noch selbschdännisch) Da folgende Text bezieht sich numme uf de Ort Wald-Mischlbach selwer. Di annere Orde vun da Gemeinde sin in ihre eigene Adiggel beschriwwe. Wamiba is 1238 zum erschdemol erwähnt worre, in-are Urkund vum Pabscht Gregor IV., unnerm Nåme Michilnbach. Da Name kummt vun da Bach, wu durschs Dal fließt. Mischel is e aldes Word fä groß. Bei da Zentdeilung 1264 is en Deil vun de Orde, wu heit zu Wamiba ghere kurpälzisch worre, in annerer Deil Kurmäänzisch. Da Ort Wamiba selwer waa kurpälzisch. 1803 is-es an Hesse kumme. 1970 bis 1972 sin nein Derfer zur Gemeinde Waldmischlbach dazukumme. Kadolische Kärsch Sångd Laurenzius (1775) Efånggelische Pakärsch (1755) Des Iwwerwälder Oihaus is in Nochbau vumne tibische hischdorische Ourewälder Wuhn- un Schdallhaus. Da Iwwerwälder Museums- un Kuldurveroi hot s 2005 in ehreåmdlischer Ärwet gebaut. Dabei sin e Backhaus un Brunne. Imne
Da Palz-Adenner is e rescht jungi Kaldblieder-Gaulrass. Di Rass is um 1900 rum entschdanne. Grundlag fär ihr Zucht ware vor allem frånzesische Kaltbludrasse wie Lothringer, Comtois un Adenner, un weiderhie Belgier, Rhåinisch Deitsches Kaltblut un Bayarisches Kaltblut. In da Palz ware di Palz-Adenner in da Lond- un Forschdwärtschaft noch in de nainzähhunnderdfuchzischer Johr weit vabreit im Oisatz. In de nainzähhunnerdseschzischer un -sibzischer Johr hot da Beschdand, wie bei de meischde Kaldblutrasse, schdajg abgenumme. Heit kimmare sisch widder angaschierde Zischder um ihrn Fortbeschdand. Drotzdem is di Rass mid weldweit bloß ugfähr dreißisch råirassische Gail immer noch vum Ausschderwe bedroht. Di Palz-Adenner sin Fix, Braune, Rabbe un Schimmel un hawwe e Widerrischtheh vun ugfähr 152 bis 162 Zendimeder. Als Brandzeische hawwe se di Buschdawe „PA“ unnara Kron. Des Zuchtziel is in vielseidisch vawendbarer Kaltbludgaul vun middlarem Råhme un ghowener Gångqualidät. Er soll leischt bis middlschwer soi un in ausgreifende un loggare Bewegungsablaaf hawwe. Charagderlisch soll-er umgänglisch, ausgeglische un leischdungsfähisch soi. Zum Veredle vun da Rass därfe Gail vun bschdimmde annare Rasse oigekraizt werre. Des sin Adenner, Bredone, Comtois, Sieddeitsches Kaltblut, Rhåinisch Deitsches Kaltblut, Schwedischer Adenner un Sächsisch-Diaringisches Kaltblut. Verwendt worre is da Palz-Adenner vor allem in da Lond- un Forschdwärtschaft. Heit hodd-er
Disseldorf is die Hauptschdadt vun Nordrhoi-Weschdfaale. Sein Name hats vun dem klääne Fluss Dissel, de in de Schdadt in de Rhoi minde dut. Mit sainre 580.000 Lait, die do lewe is Disseldorf die viertgreeschd Schdadt vun Nordrhoi-Weschdfaale. Es erschde Mol erwähnt worre is Disseldorf im Johr 1159. Commons: Disseldorf — Waitere Mulitimediadataie zum Artikel Houmpäidsch vun Disseldorf Information und Technik Nordrhein-Westfalen: Amtliche Bevölkerungszahlen
Reemabärsch (amtlisch Römerberg) is a Einheits-Gemä in Rhoi-Palz-Krääs. Reemabärsch sin drei Ordzdele nämlich Berchhause, Medersche un Hälchestä. Reemabärsch lieschd uugfea zwää Kilomeder südlich von Schbaya in da Rhoiewene. de Nochbargmände sin Lingefeld, Schweschenem, Hartause, Dudehofe un Schbaya Stand 1. Dezember 2006 De Gemä is om 07.06.1969, während der Gebiddsreform, aus de bis dohie selbschdsdändiche Gemände Berchhause, Medersche un Hälchestä zamme gschlosse worre. Wail daß die Nome zammegfieschd viel z'long wore un weja de Differenze zwische de Däfer hott ma beschlosse, en noidrale Name zu neme, ma hott in de Mitt geguckt und hott do ä Gebid gfunne wu "am Reemerberch" ghäse hott, un so is de Nome entschdonne. Jezad soll Reemerbärch weja de nai Reform widder mit onnere Gemände zamme gschlosse werre. Der Gemärad von Reemabärsch hot 24 Mitglieder, bei der Kommunalwahl om 7. Juni 2009 wurd gewählt, der Bojamääschda is de Vorsitzende. In de Gemänderat sin gewählt worn Manfred Scharfenberger (CDU) wurd om 11. März 2007 mit 86,02 % widdagewählt. Die Wahlbedailischug lag bai 52,18 %. Die Beschraiwung des Wabbe is: Vun Gold un Blau gedailt, owwe ä schaftlose rodie Armbrust, unne ä goldinie Wointraub mit zwä goldini Blädder, rechts vun de Woitraub goldenes Rebmesser, links vun de Woitraub
Libye (arabisch: ‏ليبيا‎ Lībiyā, amdlisch: Große Sozialisdische Libysch-Arabische Volks-Dschamahirija) is en Schdaad im Norde vun Afrika. Uugfähr 6,4 Millione Lait wohne in dem Schdaad midd enerer Fläsch vun 1,7 Millione km², dodraus ergebbd sisch ä Bevelkerungsdischd vun 3,3 Oiwuhner pro km². Des Lond befind sisch Oofang Sebdemba 2011 als noch im Birscherkriechszuschdond, des heeßt, en Dääl werd vun de legale Regierung kondrollierd, en onnere vum Iwwergongsrad. Mid em HDI vun 0,755 is Libye de hechschdendwiggelsde Schdaad vun Afrika, des hot es dem viele Erdeel zu vadonge, awwa aach den Reforme in de Bildung unn im Sozialsyschdem. Die libysche Haubdschdadt is Tripolis. De greeschd Dääl (90%) vun Libye is vun de Wischd Sahara bedeggd. Im Norde, an de Middlmeerkischd, herrschd Middlmeervegetatsion. Ner do reschned es, dass mer in begrenzdem Maase õõbaue konn, Aggafläsche in de Wischd find mer nur an Oase. Im Nordweschde find mer ä Kischdeewene, des Innelond is hiegelisch, de Nordoschde iss ziemlisch flach, ner bai Benghasi find mer en Kischdegebirge. Im Siede befind sisch des Hochgebirge Tibesti mid dem hechschde Bärsch vun Libye, dem 2.267 m hohe Bikku Bitti. Die drai große Regione vun Libye sinn Tipolitanie im Nordweschde, de Fezzan im Siedweschde unn die Kyrenaika im Oschde.
Pälzisch isch die Schbrooch, wu unner onnrem in de Palz geredd werd. Es (Vodder)Pälzische unnerscheid sich nur e bissl vum Pennsilfaanische. Des Pälzische läßd sisch in zwee Dialegdgrubbe oideele: es Wesdpälzische / Hinnerpälzische un inns Vordapälsische. Dazwische gibds kää scharfi Grenz, es geht im Pälzerwald allmählisch innenanner iwwer. Es Siedpälzische un es reschts vum Rhoi gschbrochene Kurpälzische ka ma als Variande vum Vorderpälzische aasehe. Wail zu verschiedene benachbarde Regione e Dialektkontinuum beschdeht, des heeßt in ganz allmählischer, fließender Iwwergang, werre die Grenze vun verschiedene Schbrochforscher net oihaitlisch gezoore. Wesdpälzisch schwedzd ma außa in da Palz aa in da Hälfd vum Saarlond bis uugfähr Vëlklinge un St. Wennel. Des Siedpälzische raischd noch bis zum Ord Selz ins Elsass noi (Elsässisch-Pälzisch). Kurpälzisch redt ma außer in der haidisch Kurpalz aa an da hessisch Bergschdrooß un im siedweschdlische Odewald bis geje Berfelde. Es Odewälderische närdlisch devuu wärd vun viele Schbroochforscher aa noch als e Variand vum Kurpälzische betracht. Des sin Gebiede, wu zu da hischdorische Kurpalz ghert hawwe. Im Ëschdlische Odewald un siedlisch vum Odewald im Kraischgau geht des Kurpälzische ins Siedrhoifränggische iwwer. E schaafi Grenz läßd sisch net ziehe, awwer ma kann die Orde Mossbach, Sinse un Brusel noch zum Kurpälzische Schbroochraum
49.5938888888898.8558333333333357Koordinaten: 49° 36′ N, 8° 51′ O Affelboch (außerhalb vum Iwwerwald aa Affolderbach) is e Dorf im Iwwerwald, wu heit zur Gemeinde Wald-Mischlbach im hessische Kreis Bergschdrooß ghert. Di Gemaakung vun Affelboch liggt im Ulfebachdal, zwische 352 un 410 m Heh i. NN. Da geologische Unnergrund beschdeht aus Buntsandschdåå. Zum erschdemol erwähnt worre iss-es im Johr 1353 im kurpälzische Kopialbuch als Affolderbach. Affolter is des alde Wort fär Abblbååm. Da Ortsnåme muß vun da Bach kumme, wu siedlisch am Owwerdorf entlång fließt. Die heeßt hait Abblbach. Da Ort waa als Schdroßedorf ågelegt. 1353 waa Affelboch im Bsitz vum Palzgraf Ruprecht, wu-s 1398 em Schenk Ewwerhad vun Erbach als Lehe iwwerlosse hot. Demm soin Nochfaa mim selwe Nåme Ewwerhad vun Erbach hot-s 1509 an di Kurpalz abgedrede. Urschbringlisch waa Affelboch da Haubdort vun da Håmmlbacher Zent. Mim pälzische Owweramt Lindefels isses 1803 zu Hesse kumme. Im Zug vun da Gemeindereform is 1970 des Dorf Kocherbach zu Affelboch oigemaindt worre. Nur zwee Johr schbäder hot ma Affelboch, gege massive Prodeschde un entgege alle demogradische Regle zu Wald-Mischlbach zåwngsoigemeindt. Vun de 1.278 Oiwuhner im Johr 2003 ware 656 efangelisch, 318 kadolisch un 304 schunschdische. 115 ware Auslänner, vor allem aus da Tirkei. Di
Am 11. Sebbdemba 2001 henn mehrere Terroraaschläg mit Flugzaisch in de USA schdaddgfunne, eena uff die zwää Tärm vum World Trade Center, de zwedde uffs Pentagon und de dritte solld uffs Waiße Haus gehe. Noch de beobachtende Erkenntnisse is des Flugzaisch vum Flug AA 11 um 8:46 in de Nordturm vum WTC naigefloge. Um 9:03 fliegt donn des zwedde Flugzaisch vum Flug UA 175 in de Siedturm nai. De Flug AA 77 fliegd um 9:37 ins Pentagon nai. Um 9:59 schderzd de Nordturm oi. Um 10:03 schderzd des Flugzaisch vum Flug UA 93 bai Pittsburgh ab. De Nordturm schderzd donn um 10:28 oi, des WTC 7 um 17:20. 2746 Lait sinn in de baide Term umkomme, devu ware 147 in de baide Flugzaisch. 184 sin im Pentagon umkumme, devu 59 im Flugzaisch. 40 Passaschiere vum Flug UA 93 sinn in de Näh vun Shanksville baim Abschdurz geschdorwe. De Osama bin-Laden vun de islamisdische Terrorgrubb Al-Quaida hot 17 Lait losgeschickt, um Flugzaisch zu entführe unn gege Machdzentre vum Faind Amerika zu schdaiere. Dodezu hawwe se die Besadzunge vun de Flugzaisch midd Debbischmessa bedrohd unn des Schdaier iwwernumme, außa baim Flug UA 93, wo sisch die Passaschiere wehre. Des Kerosin vun de
Lugsebursch amdlisch Groussherzogtum Lëtzebuerg is än klääne Schdaad in Weschdairopa. Ä bissel mehr wie ä halwi Million Lait wohne in Lugsebursch unn es hot e Fläch vun 2.586 km². Die drai offizielle Amtsschbrooche vun Lugsebursch sin Daitsch, Franzeesisch, und Lugseburgisch, was die offizjell Nazjonalschbrooch is. Die Haubdschdadt dud so heeße wie des Lond, alao aa Lugsebursch. Ingedäält isses in drai Dischdrigde mit 12 Kantone. Regierungsscheff vun Lugsebursch is de Xavier Bettel, des Schdaadsowwahaubd is de Grossherzog Henri. Lugseburscha Währung isde Euro. Nachbarschdaade vun Lugsebursch sinn im Uhrzaigersinn im Norde beginnend: Belgje midd 148 Kilomeder Grenz, Daitschlond midd 138 Kilomeder Grenz unn Frongraisch midd 73 Kilomeder Grenz. Insgsamd hot Lugsebursch demid ä Grenzläng vun 359 Kilomeder. Die greegschd Schdadt in Lond is mid faschd 100.000 Oiwohna die Haubdschdadt Lugsebursch. Lugsebursch dudd sisch in zwee Haubsregione unnerdääle, Es Ösling unn es Guttland. Es Ösling im Norde is Dääl vun de Ardenne unn grenzd an die Aiffel, Selle Bewaldede Reschion dudd uugfähr en Driddl vum Lond ainemme. Do lischd aa die heggschd Erheewung vun Lugsebursch, de Wilwerdange midd 560 Meder. Es Ösling hot en bissl raueres Klima als de Reschd vum Lond. Es Guttland nimmd de Siede unn die Midd vun Lugsebursch ai
Belgje amdlisch: Royaume de Belgique is än Schdaad in Weschdairopa. Ugfär 11,1 Millione Lait wohne in Belgje unn es hot e Fläch vun 30.528 km² (2013). Die Haubdschdadt vun Belgje is Brissl. Aingedaild isses in drai Regjone mit 10 Prowinze unn 43 Arondismons. Die drai offizielle Amtsschbrooche vun Belgje sin Daitsch, Franzeesisch, und Niidalännisch. Unnernanner sinn sisch die Laid in Belgje net so äänisch, weil die zwee greeschde Volksgrubbe, die Flame, die wu Niidalännisch unn die Wallone, wu Franzeesisch babble, sich oft schdraide due. Wegger dem Schdraid henn se in Belgje sait di letschde Wahle nur ä kommissarischi Regierung. Regierungsscheff dodevun is de Alexander De Croo, des Schdaadsowwahaubd is de Keenisch vun Belgje, Filip. Die Währung vun Belgje is de Euro. Nachbarschdaade vun Belgje sinn im Uhrzaigersinn im Norde beginnend: die Niidalonde, Daitschlond, Lugsebursch unn Frongraisch. Än aischndschdännische Schdaad is Belgje sait de belgisch Revolizjon im Johr 1830. Dodevor sinn se ä Deel vun de Niidalonde gewesse. Belgje is donn ä parlamendarischi Monaschie geworre unn hot de Leopold I. zu saim erschde Keenisch ernonnd. In de Kolonjalzaid hot de Sohn vum Leopold I., Leopold II. de Kongo als Privadbsitz "gekaaft". Nochdem do brudale Exzess bai de wertschaftlisch Ausbaidung vun dem
Quermbach/Palz is e Ortsgemää in de Verbandsgemää Minschwiller im Landkreis Kusel in de Palz (Daitschland). Zu de in de Westpalz leiend Gemää geheert de Ortsdääl Liebschel. Seit 1444 werre in Quermbach Määrk abgehall. De bekanndeschde Maark is de Quermbacher Peerdsmaark. Quermbach ise 1152 als Querenbach erschdmols urkundlich erwähnt wor un Liebschel is 1349 als Lybestatt erschdmols genennt wor. Am Aafang hats de Grafschaft Veldenz geheert, denoh so vunn 1444 ah de Zwääbrigger. Im selwe Johr sinn erschdmols die Quermbacher Määrk erwähnt wor. Seit 1877 werd e reiner Peerdsmaark dorchgefehrt. Am 9. März 1975 hann die Quermbacher die Liebschler uffs Au gedriggt krieht. De Gemeinderat in Quermbach besteht aus zwelf Bollidigger, die bei de Kommunalwahl am 7. Juni 2009 in rer Mehrheitswahl gewähld wor sinn, un em ehrenamtliche Ortsboijemääschder als Vorsitzender. In Quermbach gebts drei Wertschafde Helle, de Delmeshof un es Jachthaus in Liebschel. Liste der Kulturdenkmäler in Quirnbach/Pfalz Commons: Quirnbach/Pfalz – Sammlung vun Bilder, Video un Audiodataie Internetpräsenz der Ortsgemeinde Quirnbach/Pfalz Kellereirechnung vum Owweramt Lischdebersch 1444 Kommunalwahl Rheinland-Pfalz 2009, Gemeinderat
Ällan (Hunsrigg) isn Ord im Hunsrigg zwische Simman un Rhoibölle. De Ord hot so uug'feer 850 Oiwohner. Aiwohna in Ällan (31. Dezämba): Datequäll: Statistisches Landesamt Rheinland-Pfalz Imm Gemeenderad in Ällan sin zwälw Leits unn de Bojamääschda. Hiea isch die Sitzvatailuung: FWG = Freie Wählergruppe Ellern e. V. Commons: Ellern (Hunsrück) – Sammlung vun Bilder, Video un Audiodataie
Boinderschem is ä Ordsgemeende im Rhoi-Palz-Krääs in Rheinland-Pfalz. Sie gehäärd zur Verbandsgemeende Hesse. Boinderschem gibbds mindeschdens seid 855, gnannd Bentritesheim. Dann hot s Bentersheim ghääße, unn heit uff hochdeitsch Beindersheim. Im Middlalda hot de Ord de Laininga Grafe g'heerd. 1481 isses zur Kurpalz kumme unn ab 1705 hots zum Bischdum Woms g'heerd. 1797 is die Palz unn somid aa Boinderschem fronzeesisch worre unn nochm Wiena Kongress bairisch. Nochm zwette Weldkriech is de Ord Deel vum Londkrääs Frongedahl worre unn im Zug vun de Gebiedsreform 1969 isses zum Londkrääs Ludwichshafe kumme, wu haid de Rhoi-Palz-Krääs is. Paul Habermehl: Beindersheim, Geschichte eines Dorfes. Mid Bilder vum Erich Mang. Boinderschem, Gemeende, 1979 Noch e Dudd voll Sunneschoi, Mundart in Boinderschem. Rausgewwe vun de Brunhilde Lotsch. Boinderschem, 2009
Die Daidsch Hochschul fa Vawaldungswisseschafde (DHV) Schbajia isch ä Hochschul fa Vawaldungswisseschafde in Schbajia un wead vum Bund un vunde 16 Lenda g'draache. Die DHV isch 1947 g'grind un 1958 vum Minschna Aschidegd Sep Ruf (aischendlisch Franz Joseph Ruf) g'baud worre. Die Bibliodeg hoddma 1968 eawaidad. Die Hochschul lischd in ännare Griezon, hoddä ääg`schossisches Schulhaus, ä draig`schossisches Schdudendewohnhoim unnä Mensa unde goanse Komplex isch ä Denkmoalzon. Die DHV Schbajia hoddn Lea- un Forschungsuffdrach iwwas „Gesetz über die Deutsche Hochschule für Verwaltungswissenschaften“ un isch iwwan Vadraach middm Bund unde Lenda gebunne. Die Hochschul hodd iwwa 100 Va'oaschdaldunge, so 17 Leaschdiel, uug'fea 65 Dozende un um die 300 bis 400 Schdudende, wu je ä Semina, ä brojegdbezochene Abaidsg'moinschafd un Jurischde ia Londesiewung beleesche missen. Iwwa 80 Brozend vunde Schdudende sinn Jurischde, wu nochem jurischdische Schdaadsegsoame ia Reschdsrefarendaa pragdisch un teoredisch a oam DHV in Schbaija mache kennen. Uff Oadrach werren solche Refarendare vunde Lända, wuse schdudiad kabd hawwen, noch Schbajia gschigd. Die reschdlische Schdudende sinn Eggonome, Sozial- odda a Bolidiggwisseschafdla, wu des ääsemeschdrische, poschduniveasidere Eagensungsschdudium mache dun um sisch waida gwalifiziare zu kenne. Commons: Daidsch Hochschul fa Vawaldungswisseschafde Schbajia – Sammlung vun Bilder, Video un Audiodataie Homepeidsch vunde Hochschul Ardiggl vun de
Rhoinzawere orra a Rhoizawere isch ä Ortsgmää im siedpälzer Londkrääs Germersche in de Palz (Daitschlond). Die Gmainde lischd zwischem Bienwald unde Rhoinaue. Rhoinzawere gheerd zu de Verbandsgmää Jockgrim, die dort ach ihrn Verwaldungssitz hot. Dursch de Ort fließt de Erlebach, der sisch in Lämersche mit dem Odderbach zum Michelsbach verainischd. Jockgrim isch ca. 2 km in sied-estlischer Rischdung, im Nordoschde lischd Naipotz ungfehr 3 km wait wäg. De Ort Hatzebehl lischd ca. 2 km im Siedweschde, Rilze isch ca. 5 km entfernt in nerdlischer Richtung zu erraische unn Kannel lischd ca. 6 km entfernt im Siede. Gegrindet worre isch der Ort unnerm Name Tabernae rhenanae als Raschdschdädde an de reemische Fernstroß vunn Italie iwwer Basel nooch Määnz. Rhoizawere hot im Johr 2004 sai 1950-jährisches Jubiläum gfaierd unn isch die älteschde Gmainde in de Palz. In de reemische Zait sinn hier vor allem Tonware hergschdelld worre. Tabernae rhenanae hot als bedaidendschde Tepfersiedlung des Reemerraischs nerdlisch vun de Alpe gegolde. Bsonners beriehmt isch des Terra Sigillata Gscherr, des europawait exportierd worre isch. Noch hait kammer die antike Brenneefe bsischtische. Reemische Baukeramik isch do unner annerem fiers Kastell Mogontiacum a'gferdischd worre. Interdisziplinäre Forschung hot die Lokalisierung vunn Zischle aus Rhoizawere meeschlisch gmachd, die